|  |  |  |  |  |
| --- | --- | --- | --- | --- |
| 1. | | Vrsta usluge | Oročena štednja u domaćoj i stranoj valuti / Nenamjenski oročeni depoziti - AKCIJSKA PONUDA | |
| 2. | | Poslovno ime i adresa davaoca usluge | NLB Banka d.d. Sarajevo, Koševo br. 3., 71000 Sarajevo | |
| 3. | | Oročena štednja u domaćoj i stranoj valuti | Banka oročava štedne depozite po akcijskoj ponudi u: domaćoj valuti i u EUR valuti.  Oročeni depoziti u domaćoj valuti se ugovaraju sa valutnom klauzulom u EUR valuti. Ukoliko u toku trajanja Ugovora, kod oročenog depozita sa valutnom klauzulom dođe, do promjene kursa KM u odnosu na EUR, Banka će po proteku ugovorenog roka oročavanja ili u slučaju razročenja oročenog depozita iskazanog u EUR-ima isplatu izvršiti u KM protuvrijednosti, prema važećem srednjem kursu za EUR Centralne Banke BiH na dan isplate. | |
| 4. | | Ročnost i kamatne stope oročene štednje po akcijskim uslovima | Ročnost za određivanje kamatne stope na oročenu štednju utvrđuje se na bazi kalendara.  Depozit po akcijskim uslovima se oročava na periode: 13,18, 25, 37 i 49 mjeseci sa mogućnosti ugovaranja „sa“ i „bez“ automatskog reoročavanja. Stimulativne uslove nenamjenski oročenih depozita namjenjeni su novim i postojećim klijentima NLB banke d.d., Sarajevo, uključujući korisnike NLB Classic+ paketa i NLB Zlatni paket i korisnike depozita koji ističu u periodu akcije, a ugovoreni su sa klauzulom „bez automatskog reoročenja“. Akcijski uslovi nisu primjenljivi na postojeće ugovora o depozitima sa automatskim reoročenjem, te će se reoročavati po kamatnim stopama definisanim Odlukom o kamatnim stopama NLB banke d.d. Sarajevo. Minimalni iznos oročenja iznos 10,00 KM ili protuvrijednost u EUR valuti, a maksimalni iznos nije ograničen.  Nominalne i efektivne kamatne stope na nenamjenski oročene štedne uloge u KM i EUR valuti :   |  |  |  |  |  |  | | --- | --- | --- | --- | --- | --- | | Iznos oročenja u KM/EUR valuti / period oročenja u mjesecima | 13 | 18 | 25 | 37 | 49 | | Za sve iznose oročenja | 1,60% | 1,80% | 2,00% | 2,20% | 2,30% | | Efektivna kamamatna stopa - EKS | 1,60% | 1,80% | 2,00% | 2,20% | 2,30% |   \* EKS izračunata na iznos depozitu od 10.000,00 u valuti oročenja | |
| 5. | | Vrsta kamatne stope | Fiksna kamatna stopa izražena na godišnjem nivou. | |
| 6. | | Način isplate kamate | Na kraju perioda oročenja uz mogućnost ugovaranja i drugačijeg načina isplate kamate - mjesečno, kvartalno polugodišnje i godišnje. | |
| 7. | | Način obračuna kamate | Na oročene depozite domaćih i stranih fizičkih lica kamata se obračunava mjesečno ili o roku dospjeća ili na dugi način definisan ugovorom, primjenom linearnog metoda obračuna kamate na bazi stvarnog broja dana po kalendaru (godina 365/366 dana, a mjesec prema kalendaru), na bazi stvarno proteklog broja dana u mjesecu za koji se računa kamata. Obračunata kamata se, u skladu sa ugovorom, isplaćuje, odnosno pripisuje glavnici po isteku oročenja.  Nominalna kamatna stopa računa se po linearnoj metodi obračuna kamate na bazi stvarnog broja dana, a efektivna kamatna stopa po konformnoj metodi. | |
| 8. | | Reprezentativni primjer | Za KM i EUR valutu:   |  |  |  |  |  |  | | --- | --- | --- | --- | --- | --- | | Iznos | Period oročenja | Nominalna kamatna stopa | EKS | Iznos kamate | Ukupan iznos depozita\* (Iznos +Iznos kamate) |   10.000,00 13 mjeseci 1,60% 1,60% 173,56 10.173,56  10.000,00 18 mjeseci 1,80% 1,80% 269,26 10.269,26  10.000,00 25 mjeseci 2,00% 2,00% 416,44 10.416,44  10.000,00 37 mjesecI 2,20% 2,20% 678,20 10.678,20  10.000,00 49 mjeseci 2,30% 2,30% 938,90 10.938,90  \*Ukupan iznos depozita koji će se isplatiti Deponentu u valuti oročenja.  Korisnik novčanog depozita u skladu sa članom 6. Zakona o porezu na dohodak nije obavezan na plaćanje poreza na kamatu po osnovu oročenih sredstava. | |
| 9. | | Naknada za vođenje oročenog depozita | Banka ne obračunava naknadu za vođenje oročenih novčanih depozita. | |
| 10. | | Naknada za vođenje vezne avista partije nakon isteka oročenja i promjenjivost naknade | Ako je vezna partija avista iz ugovora ista partiji oročenja i ukoliko Deponent ne ugasi veznu avista partiju nakon isteka oročenja, Banka će obračunavati i naplaćivati:  - mjesečnu naknadu za vođenje avista vezne partije u iznosu 3,99 KM promjenjiva.  Banka neće obračunavati i naplaćivati naknadu za vođenje računa za kalendarski mjesec u kojem su sredstva nakon isteka oročenja prenesena na avista depozit. Naknada je promjenjiva. Visina naknada za novčane depozite koje su ugovorene kao promjenjive, zavisi od ugovorenih elemenata koji se službeno objavljuju, (referentna kamatna stopa, indeks potrošačkih cijena, naknade nadležnih organa i dr.), a sve u skladu sa zakonskim propisima i zakljucenim ugovorima. Analizu troškova, odnosno parametara koji utiču na visinu naknada Banka vrši kvartalno, tako da se promjenjive naknade, u slučaju povećanja/smanjenja troškova, odnosno ekonomske opravdanosti poslovanja, mogu mijenjati kvartalno.O promjeni visine naknada Banka će Deponenta obavijestiti u zavisnosti od vrste naknade koja se mijenja: putem e-mail adrese Deponenta ili putem SMS poruke ili putem drugog kanala komunikacije (Viber, WatssUp i si.), putem izvoda sa računa ili putem usluge e-bankinga ili m-bankinga ili putem drugog načina obavještavanja koji se u vrijeme dostave obavijesti o izmjeni smatra ili može smatrati uobičajenim ili prihvatljivim, a u svakom slučaju putem web stranice Banke i u svim poslovnim prostorijama Banke, i to najkasnije 15 dana prije početka primjene izmjenjenih naknada. | |
| 11. | | Obaveza korištenja notarskih usluga | Nije potrebno korištenje notarskih usluga za potrebe otvaranja nenamjenski oročenog depozita. | |
| 12. | | Ugovaranje dodatnih usluga i proizvoda Banke | Banka ne zahtjeva ugovaranje posebnog avista/tekućeg računa osim u slučaju ugovaranja obračuna i isplate kamate mjesečno/kvartalno/polugodišnje/godišnje, u kojem slučaju su svi uslovi otvaranja avista/tekućeg računa definisani u informacionom listu za predmetni račun, a koji će se klijentu uručiti prije ugovaranja istog. | |
| 13. | | Uslovi i način automatskog produžavanja oročenja | Depozit se ugovara sa ili bez mogućnosti automatskog produženja Ugovora. Ukoliko je ugovorena klauzula automatskog produženja depozit se može automatski produžiti na isti rok i pod uslovima važećim na dan isteka oročenja, a u skladu sa važećom Odlukom o kamatnim stopama NLB banke d.d. Sarajevo. U slučaju automatskog produženja oročenja Banka će obavijestiti Deponenta putem e-mail adrese najkasnije 15 (petnaest) dana prije isteka roka oročenja o roku na koji se ugovor produžuje i o novoj kamatnoj stopi, a Deponent ima pravo da u roku od 30 (trideset) dana od dana prijema navedenog obavještenja ugovor raskine, bez naknade i uz kamatu ugovorenu za istekli period oročenja.Ukoliko Deponent ne koristi e-mail, te nema e-mail adresu na koju Banka može poslati obavijest o uslovima automatskog reoročenja, ista će biti dostavljena Deponetu na način definisan članom 12 ili 11. Ugovora, odnosno putem pošte. U opisanom slučaju smatra se da je Deponent o uslovima automatskog reoročenja upoznat u momentu dostavljanja obavijesti, te isti ima pravo da u roku od 30  (trideset) dana raskine Ugovor, bez naknade  i uz kamatu ugovorenu za istekli period oročenja. U naprijed navedenim slučajevima, kada Deponent ne želi da se izvrši automatsko reoročenje, oročenje ističe zadnjeg dana ugovorenog roka, te je Deponent ovlašten raspolagati novčanim sredstvima najranije slijedećeg radnog dana nakon isteka perioda oročenja. Banka zadržava pravo da ne produži Ugovor u kojem slučaju se obavezuje najkasnije 15 (petnaest) dana prije isteka perioda oročenja dostaviti Deponentu pisanu obavijest o tome, čime se Ugovor neće automatski produžiti, a novčana sredstva Deponenta će se prebaciti na partiju iz člana 2. Ugovora, te će se na ista od momenta isteka oročenja obračunavati kamata na avista sredstva u skladu sa Odlukom o kamatnim stopama NLB banke d.d. Sarajevo. | |
| 14. | | Iznos osiguranog depozita kod Agencije za osiguranje depozita | Ugovorne strane saglasno utvrđuju da su novčani depoziti kod Agencije za osiguranje depozita BiH osigurani do ukupnog iznosa od 70.000,00 KM, u koji iznos su uključene i kamate, a umanjeno za isključenja definisana odredbama Zakona o osiguranju depozita u bankama Bosne i Hercegovine*.*  Prikladan depozit je ukupan iznos svih sredstava koji rezultiraju iz depozita, štednih računa ili certifikata banke koje je klijent deponirao u banci članici, umanjeno za isključenja iz člana 6. Zakona o osiguranju depozita u bankama Bosne i Hercegovine. | |
| 15. | | Raskid oročenja | Deponent može prijevremeno raskinuti Ugovor o oročenom depozitu ako pisanim putem otkaže Ugovor  o depozitu 35 dana prije prijevremenog raskida oročenog depozita.  U izuzetno opravdanim slučajevima Banka može odobriti prijevremeni raskid Ugovora uz otkazni rok u trajanju od najmanje 1 dana po zahtjevu Deponenta i uz navođenje razloga prijevremenog raskida.  Uz pismeni zahtjev, Deponent je dužan priložiti i adekvatnu dokumentaciju kojom dokazuje opravdanost podnesenog zahtjeva. Pod izuzetnim slučajevima se smatraju nepredviđene okolnosti usIjed kojih Deponent ima potrebu za prijevremenim raskidom oročenog depozita. Nepredviđene okolnosti su: smrt člana uže porodice (bračni partner, djeca i roditelji), iznenadna teška bolest uključujući i nezgode koje su uzrokovale teške tjelesne povrede Deponenta ili člana uže porodice, prestanak radnog odnosa Deponenta, teška materijalna stanja izazvana prirodnom silom  (zemljotres, požar, poplava), koja za posljedicu imaju  značajno  oštećenje nekretnine u kojoj Deponent živi. Uslovi obračuna kamate u slučaju prijevremenog razročenja regulisat će se ugovorom. | |
| 16. | | Raskid oročenja u slučajevima prinudne naplate | Banka je dužna dа po prijemu naloga za prinudnu naplatu raskine Ugovor i оrоčеnа srеdstvа, zајеdnо sа pripаdајućim kаmаtаmа dо mоmеntа rаskidа ugоvоrа, dоznаči nа rаčun Deponenta naveden u Ugovoru sa kojeg će se izvršiti prenos sredstava na račun naveden u nalogu za prinudnu naplatu, dо visinе nеdоstајućih srеdstаvа zа izvršеnjе nаlоgа (osim ukoliko su sredstva namjenski oročena odnosno založena), radi izvršenja naloga za prinudnu naplatu u sklаdu sа Zаkоnоm o unutrašnjem platnom prometu FBiH i internim aktima Banke. Na opisani način Banka je obavezna postupati istog dana, odnosno prvog narednog radnog dana u slučaju da na računima Deponenta u konvertibilnim markama i deviznim računima nema dovoljno sredstava za izvršenje naloga za prisilnu naplatu. Deponent mоžе rаskinuti Ugоvоr rаdi izvršеnjа nаlоgа zа prinudnu nаplаtu, u skladu sa odredbama koje regulišu prijevremeni raskid ugovora. U slučajevima iz prethodnih stavova ove tačke Banka, do momenta raskida Ugovora, obračun kamate vrši prema odredbama ovog ugovora kojim je regulisan obračun kamate u slučaju prijevremenog raskida Ugovora. Ugovor se može raskinuti i u drugim slučajevima predviđenim zakonom i Opštim uslovima poslovanja Banke, a što će se regulisati ugovornim odredbama. | |
| 17. | | Kamata u slučaju prijevremenog razročenja | Ukoliko Deponent zahtijeva prekid oročenja prije isteka roka oročenja, Banka će primjeniti kamatnu stopu postignutog roka oročenja, odnosno najbližeg proteklog roka oročenja. Ukoliko zahtjev za prijevremeno razročenje bude podnesen prije isteka roka od 13 mjeseci od dana oročenja, Banka će obračunati kamatu koja je važeća u trenutku razročenja za avista depozite. Ukoliko zahtjev za prijevremeno razročenje bude podnesen poslije 13 mjeseci, obračunat će se po kamatnoj stopi koja je Odlukom o kamatnim stopama NLB Banke d.d. Sarajevo predviđena za najduži postignuti period oročenja nenamjenskog depozita. Obračun kamate za dostignuti period oročenja će se vršiti po kamatnoj/im stopi/ama koje su važile u toku perioda oročenja depozita. Banka depozit od dana isteka oročenja do dana razročenja tretira kao avista depozit. Ukoliko je ranije obračunata kamata isplaćena, za razliku prethodnog i novog obračuna umanjuje se glavnica novčanog depozita. | |
| 18. | | Isplata novčanog depozita i kamate | Banka vrši isplatu novčanog depozitai kamate u valuti u kojoj je i deponovan na računima kod Banke**.** | |
| 19. | | Prava deponenta | Deponent ma pravo da Banci podnese usmenu reklamaciju ako smatra da se Banka ne pridržava odredaba zakona, podzakonskih propisa kojima se uređuje rad i poslovanje Banke, ugovora, općih uslova poslovanja, dobre poslovne prakse i dobrih poslovnih običaja, Deponent ima pravo podnijeti usmeni prigovor, pisani prigovor Banci na adresu: NLB Banka d.d., Sarajevo, Koševo br. 3, Sarajevo. Ukoliko Deponent uputi usmeni prigovor, a nije zadovoljan odgovorom Banke, Banka ga je dužna uputiti o pravu na podnošenje prigovora u pisanoj ili elektronskoj  formi. Banka je dužna dostaviti odgovor podnosiocu prigovora u roku od 8 dana, a najkasnije u roku od 30 dana, i to od dana podnošenja pisanog prigovora ili prigovora podnesenog u elektronskoj formi, u istoj formi u kojoj je Deponent podnio prigovor. U slučaju da Banka ne dostavi odgovor na prigovor ili podnosioc prigovora nije zadovoljan sa istim, ima pravo u pisanoj formi, u roku od 3 mjeseca od dana dobijanja odgovora odnosno isticanja roka za odgovor, obavijestiti Agenciju za bankarstvo F BiH na adresu Zmaja od Bosne br. 47b Sarajevo (u daljem tesktu: Agencija) da je nezadovoljan ishodom postupka po prigovoru, koji je provela Banka. Banka ne može podnosicu prigovora naplatiti naknadu niti bilo koje druge troškove za podnošenje i postupanje po prigovoru. Ukoliko se nastali spor ne bi mogao riješiti na naprijed navedeni način, podnosilac prigovora ima pravo na sudsku zaštitu. Podnosilac prigovora ima mogućnost pokrenuti postupak posredovanja u svrhu vansudskog rješavanja spornog odnosa.  U nemogućnosti mirnog rješenja spora Deponent i/ili Banka mogu tražiti rješenje sudskim putem uz nadležnost suda u Sarajevu. | |
| 20. | | Informisanje | Uslovi iz Informacionog lista važe do njihove izmjene, koja se objavljuje najkasnije 15 dana prije njihove primjene. Obavještenja i zahtjevi, koji su u vezi sa ugovornim odredbama, između Banke i Depoenenta vršit će se u pisanoj formi putem e-mail adrese ili putem elektronskih servisa Banke. U slučaju da Deponent ne koristi e-mail ili elektronske servise, sve informacije u vezi ugovornog odnosa može dobiti i u prostorijama Banke. Banka ne snosi odgovornost u slučaju da Klijent ne dobije obavještenje elektronskim putem, zbog smetnji u telekomunikacionim kanalima ili zbog drugih okolnosti, na koje Banka ne može uticati, pri čemu, u takvim okolnostima Deponent može preuzeti obavještenje u prostorijama Banke.  Uslovi iz Informacinog lista vrijede do njihove promjene koja će biti objavljena na Internet stranici i prostorijama Banke 15 dana prije primjene. | |
| 21. | | Pravo na Nacrt Ugovora | Deponent ima pravo da na zahtjev dobije besplatan nacrt Ugovora, radi upoznavanja sa odredbama istog, izuzev ako Banka u vrijeme podnošenja zahtjeva ocijeni da ne postoje uslovi za zasnivanje ugovornog odnosa sa Depoenentom. Depoenent ima pravo da u roku od 15 dana od dana uručenja Nacrta Ugovora prihvati ugovorne odredbe i zaključi Ugovor, u suprotnom će se smatrati da je odustao od zaključenja Ugovora. | |
| 22. | | Period u kojem Banku obavezuju podaci dati u pregovaračkoj fazi | Ponuda koja je data Deponentu u pregovaračkoj fazi, obavezuje Banku u periodu od 15 dana od dana uručivanja iste. | |
|  |  | | |
|  | Klijent ne zahtjeva Nacrt Ugovora | | |
|  |  | | |
|  | Klijent zahtijeva Nacrt Ugovora i potvrđuje da mu je isti uručen | | |